În ciuda alimentației stricte, soarele rămâne principalul furnizor de vitamina D. Studiile indică faptul că astrul strălucitor este responsabil cu producerea a 80% din nivelul de vitamina D din corpul nostru, iar recent s-a demonstrat că necesarul de vitamina D în organism depășește 1500 unități, conform standardelor de măsură internațională. Iată ce îți transmite corpul tău în momentul în care nivelul vitaminei D atinge cote periculos de scăzute.
1. Amorțeală și dureri de încheieturi
Durerea de oase și cea a încheieturilor este un prim semnal că te confrunți cu o carență de vitamina D. Aceasta este responsabilă cu asimilarea calciului, ducând la întărirea oaselor, iar lipsa ei poate provoca senzația de amorțeală, de durere a încheieturilor, a oaselor sau chiar a mușchilor corpului.
2. Depresie
Eliberarea serotoninei, hormonul fericirii, este în directa legătură cu nivelul vitaminei D din organism. Un organism devitaminizat te va transforma într-o persoană ursuză, fără chef de viață.
3. Obezitate
Persoanele care au un nivel scăzut de vitamina D în organism au tendință să se confrunte cu probleme ale greutății corporale. Fiind solubilă în grăsimi, vitamina D devine și mai diluată pe măsură ce corpul se îngrașă.
Nu îți este cald și cu toate acestea fruntea și ceafa ta sunt întotdeauna acoperite de transpirație. Este un semn clasic de deficiență a vitaminei D în organism. În trecut, nivelul acesteia la tinerele mame era măsurat prin verificarea transpirației din zona capului.
5. Probleme cu stomacul
Un stomac sensibil va reduce gradul de absorbție al vitaminei D în organism. Situația se transformă într-un cerc vicios dacă luam în calcul și reacția vitaminei D la grăsimile din corp, fapt care va accentua problemele gastrointestinale cu care te confrunți.
Bai de soare și alimentație variată
Rezolvarea problemelor cauzate de deficitul de vitamina D nu este atât de complicată. Expunerea la soare, fără protecție, câte 15 minute pe zi, însoțită de o alimentație bogată în lactate, ouă și pește (somon) ar trebui să refacă rapid depozitele de vitamina D din organism.